Hassanuddin Salim

Hassanuddin Salim ialah seorang ahli politik Malaysia berketurunan Melayu dari Parti Islam Se-Malaysia. Di peringkat parti, beliau merupakan Setiausaha PAS Negeri Pahang. Dalam gabungan Perikatan Nasional negeri Pahang, beliau dilantik sebagai penolong setaiusaha negeri..

Latar belakang
Hasanuddin yang berasal dari Kampung Loyang, Sanggang, Temerloh, Pahang. Beliau yang berkelulusan Diploma Ukur dari UiTM, Shah Alam. Hasanuddin berpengalaman dalam kerja-kerja pembinaan berskala besar seperti pembinaan infrastruktur Hospital Temerloh di samping pernah berkhidmat di Sudan dalam industri minyak dan gas.

Penglibatan politik
Hassanuddin Salim pernah menjadi calon di DUN Kerdau pada pilihan raya umum 2008 tetapi tewas dengan majoriti 1,615 undi di tangan Datuk Zaharuddin Abu Kassim. Beliau juga pernah bertanding di DUN Lanchang pada pilihan raya umum 2004 namun tewas kepada calon BN, Datuk Seri Mohd Sharkar Shamsudin.  

Dalam pilihan raya kecil Kerdau 2011, beliau sekali lagi telah mewakili PAS menentang Syed Ibrahim Syed Ahmad dari BN-UMNO, namun tewas. Dalam pilihan raya umum 2018 pula, beliau bertanding di kerusi DUN Kuala Semantan, namun tewas kepada Datuk Nor Azmi Mat Ludin (BN) dalam pertandingan tiga penjuru bersama calon PKR, Syed Hamid Syed Mohamed.

Rujukan

Pautan luar 

 Hassanuddin Salim di LinkedIn

Anggota Parti Islam Se-Malaysia
Orang dari Temerloh
Ahli politik Malaysia berketurunan Melayu
Ahli Dewan Undangan Negeri Pahang ke-15